kardosdrur/scandi-wiki huggingface dataset:
Mall of America

Mall of America er det 5. største indkøbscenter i USA. Det ligger ved byen Bloomington, der er forstad til Minneapolis. Centret åbnede i 1992, er på 230,000 m2 og har ca. 500 butikker. Ejerne af centret, Triple Five Group, ejer også det store West Edmonton Mall i Canada.

Design 
Centret er næsten symmetrisk med rektangulære gader. Butikkerne er fordelt på tre etager og i hjørnerne er placeret fire ankerbutikker. I hver ende af centret er der placeret to store syvetagers parkeringshuse med plads til ca. 12.300 biler. Centret er inddelt i fire zoner med hver deres design og dekoration.

Centret indeholder udover de mange butikker også flere forlystelsesparker, heriblandt Nickelodeon Universe og Underwater Adventures Aquarium. Blandt andre attraktioner kan også nævnes Abracadabra Magic Shop, A.C.E.S. fly-simulation samt LEGOs store konceptbutik.

Historie 
Tidligere på stedet lå Metropolitan Stadium, der var hjemmebane for Minnesota Vikings og Minnesota Twins. De flyttede til et nyt stadion i 1982 og Triple Five Group erhvervede arealet. Starten på opførslen var dog først i 1989 og centret kunne indvies den 11. august 1992.

Der har længe været planer om at udvide centret med hele 900 butikker, men disse planer er endnu ikke gennemført. Med i denne plan var også en IKEA, der dog åbnede i 2004 nord for centret.

Ankerbutikker 
 Bloomingdale's
 Macy's
 Nordstrom
 Sears

Eksterne henvisninger 

 Mall of Americas officielle websted

Indkøbscentre i USA
Bygninger, konstruktioner og anlæg i Minnesota
Etableret i 1992
Vandmærket

Vandmærket er en af de første novellesamlinger skrevet af forfatteren Naja Marie Aidt.

Temaer
Teksterne i Vandmærket handler hovedsageligt om folk på kanten af samfundet. Novellerne er ifølge forfatteren samfundskritiske, idet hun "havde brug for at afreagere".

Sammenlignet med Bavian er Vandmærket meget psykisk, mens Bavian er mere fysisk.

Noveller
Vandmærket indeholder bl.a. følgende tekster:
 "Som englene flyver" 
En novelle om en ung stofmisbruger, hendes familieforhold og hendes adfærd i omgangskredsen.
 "Katten"
Rutinen for nogle ældre mennesker, bliver brat forandret dette efterår.
 "Den blomstrende have"
 Hovedpersonerne er bedstevennerne Erik og Thomas der er på ferie hos Thomas' bedsteforældre sammen med Thomas' kusine Mette, som altid læser bøger. Thomas er homoseksuel, det gives der også udtryk for i teksten.
 "En kærlighedshistorie"
 Handler om fortvivlede Louisa og hendes hverdag.
 "Er Verden lille"
 "Lille fedtøre"
 "På den anden side af vandet"
 "Ond i sulet"
En pige, der er meget bange for at sove. Hun bliver derfor ved med at holde sig selv og sin lillesøster vågen.
9.    "Tre dage i Prag"

Modtagelse
Vandmærket er et af højdepunkterne i Naja Marie Aidts karriere og blev rost af kritikerne. Den er blandt andet blevet kaldt "en af årets væsentligste bøger herhjemme.

Referencer

Litteratur

Novellesamlinger
Litteratur i 1993
Artumas Group

Artumas Group Inc. er et firma der leder efter og producerer olie og gas i Tanzania og Mozambique. Selskabet har sit hovedkvarter i Calgary i Canada og er noteret på Oslo Børs.

Links 
 Officielle hjemmeside

Olieselskaber
Energivirksomheder fra Canada
Dimitrija Demeter

Dimitrija Demeter (21. juli 1811 i Agram – 24. juni 1872 sammesteds) var en kroatisk digter af græsk herkomst. 

Demeter er særlig kendt ved sine nationale dramaer (Kærlighed og Pligt, Blodhævnen, Teuta) og sit lyrisk-episke digt om slaget ved Grobnik. Desuden skrev han flere noveller og oversættelser (blandt andet af Goethes Faust).

Kilder 

 

Digtere fra Kroatien
Dramatikere fra Kroatien
Salmonsens
Helge Skov

Helge Skov f. Skovdal (19. december 1921 i Kongens Lyngby – 25. november 1991 i Askov) er primært kendt som forstander for Askov Højskole fra 1971 til 1980.  På sine ældre dage  afsluttede han sit arbejdsliv  som   biskop over Ribe Stift fra 1980 indtil sin død i 1991. 
Han var søn af højskoleforstander Olaf Skov og hustru Margrethe (død 1948), blev student fra Odense Katedralskole 1942 og cand.theol. fra Aarhus Universitet 1948. Skov var højskolelærer ved Køng Højskole 1948-50, sognepræst i Svenstrup på Als 1950-57, valgmenighedspræst i Askov samt lærer ved Askov Højskole 1957-69, sognepræst i Skodborg fra 1969 indtil 1971, hvor han blev forstander for Askov Højskole. Dette job forlod han 1980 efter en jætte indsats for Askov Højskole i kølvandet på Askovs krise i 1968, da han blev udnævnt til biskop.

Han var desuden medredaktør af Højskolebladet 1964-71 og af Dansk Udsyn fra 1971. Bestyrelsesmedlem i Askov studenterkreds 1945-48, medlem af Strukturkommissionen 1964-67, bestyrelsesmedlem i Selskabet til støtte for Pakistans Lutherske Kirke fra 1970 og medlem af Radiorådet fra 1974.

Kilder 
 Kraks Blå Bog 1974

Eksterne henvisninger 
 

Biskopper over Ribe Stift
Skolefolk fra Danmark
Folkehøjskoleforstandere fra Danmark
Medlemmer af DRs bestyrelse (tidligere Radiorådet)
Personer fra Kongens Lyngby
Personer i Kraks Blå Bog (afdøde)
Redaktører fra Danmark
Studenter fra Odense Katedralskole
Kun solen var vidne

Kun solen var vidne (originaltitel Plein Soleil) er en fransk-italiensk thriller fra 1960. Filmens manuskript er baseret på Patricia Highsmiths roman The Talented Mr. Ripley, der også senere er filmatiseret som The Talented Mr. Ripley. Kun solen var vidne er instrueret af René Clément.

Medvirkende 
 Alain Delon (Tom Ripley)
 Maurice Ronet (Philippe)
 Marie Laforêt (Marge)

Eksterne henvisninger 
 

Film instrueret af René Clément
Thrillerfilm fra Italien
Franske film fra 1960
Ludolph Conrad Bargum

Ludolph Conrad Hannibal Bargum (28. maj 1802 i Læk – 5. juli 1866 i Slesvig by) var en slesvigsk advokat og politiker.

Bargum var søn af senere sognepræst i Tyrstrup og Hjerndrup Ludolph Conrad Bargum (1777-1832) og Anna Henriette Saxesen (1783-1845), studerede 1823-27 jura i Kiel og ved tyske universiteter, tog oktober 1827 eksamen på Gottorp og blev 1829 advokat og notar i Kiel. Han var medlem af den holstenske stænderforsamling fra 1842. 1843 indgik Bargum med i den kreds, der stiftede Neue Kieler Blätter. I marts 1848 bidrog han til etableringen af den midlertidige regering uden selv at blive medlem af den. Han tilhørte "gammel-slesvigholstenerne" og gjaldt for at have en pragmatisk politisk overbevisning. Efter Treårskrigen var han igen medlem af de holstenske stænder fra 1853, hvor han 1855 var den eneste, der støttede L.N. Scheele over for forsamlingens mistillidserklæring, ligesom han forsvarede ham ved processen for Overappellationsretten. 1856 blev han umiddelbart valgt medlem af Rigsrådet og blev i dette forum en talsmand for forsonlighedspolitikken. På grund af hans holdning over for den danske regering vakte hans udnævnelse til borgmester i Kiel 1862 stærkt postyr. På et offentligt møde frakendte man ham "hans medborgeres tillid og agtelse". 1864 tog han sin afsked. Han blev etatsråd 1862.

Han er begravet på St.-Jürgen-Friedhof i Kiel. Akvarel i familieeje.

Kilder 
 Svend Larsen, "Ludolph Conrad Bargum", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.

Medlemmer af Rigsrådet (1855-1866)
Personer fra Sønderjylland (på tværs af landegrænser)
Danskere i 1800-tallet
Advokater fra Danmark
Stænderdeputerede fra Holsten
Etatsråder fra Danmark
Ala Moana Center

Ala Moana Center er det femtendestørste indkøbscenter i USA. Det er placeret ved hovedstaden Honolulu på øen Oahu. Tæt ved er også det berømte turistcentrum for øen, Waikiki. Da det åbnede i 1959 var det USA's største men er siden blevet overgået af flere. Omkring 56 millioner besøger centret hvert år. Centret henvender sig primært til turister, hvilket også afspejles af de mange kendte og dyre modeforretninger.

Historie 
Centret ligger i et tidligere sumpområde. Planlægning af centret startede allerede i 1948, men det var først i 1957 at byggeriet gik i gang. Ved indvielsen i 1959 var det med sine 87 butikker landets største indkøbscenter og blev hurtigt en enorm succes og udvidelse fulgte allerede i 1966. Det har yderligere været udvidelser i 1987, 1999 og 2008.

I 1982 blev centret købt af et partnerskab mellem det japanske supermarkedskæde, Daiei, og et forsikringsfirma. Siden 1995 ejer Daiei det hele, men i 1999 blev det overtaget af ejendomsinvesteringsfirmaet General Growth Properties.

Udvalgte butikker 
 Banana Republic
 Barnes & Noble
 Burberry
 Chanel
 Escada
 Fendi
 Foot Locker
 Gap
 Gucci
 LEGO
 Louis Vuitton
 Macy's
 Miu Miu
 Prada
 Sears
 Victoria's Secret

Indkøbscentre i USA
Bygninger, konstruktioner og anlæg i Hawaii
Ruhr-Park

Ruhr-Park er Tysklands største indkøbscenter. Det er placeret ved Bochum i delstaten Nordrhein-Westfalen. Da det åbnede i 1964 var det kun det andet indkøbscenter i det daværende Vesttyskland og på ca. 24.000 m².

Ruhr-Park indeholder 119 butikker, har 7.500 parkeringspladser, beskæftiger ca. 3.000 mennesker, har 18 millioner besøgende årligt og omsætter for ca. 350 millioner euro årligt.

Indkøbscentre i Tyskland
Bochum
Województwo lubuskie

Województwo lubuskie () er en administrativ del i det vestlige Polen, et af de 16 voivodskaber, der blev skabt, efter den administrative reform i 1999. Voivodskabets hovedstad er Gorzów Wielkopolski. Voivodskabet Lubusz har et areal på 13.985 km2 og 999.205 indbyggere(2021), befolkningstætheden er på 72,1 personer pr km2.

Voivodskab er fladt med mange søer og skove. I den sydlige del, omkring Zielona Góra, dyrkes vindruer.

Voivodskabet Lubusz grænser op til voivodskabet Vestpommern mod nord, voivodskabet Storpolen mod øst, voivodskabet Nedre Schlesien mod syd, og Tyskland, Brandenburg og Sachsen mod vest.

Kilder

Eksterne henvisninger 

 Polsk regerings side, Områder besejret af Mieszko I og Boleslaw I  
 Officiel hjemmeside 
 Fotos fra Lubusz 

Lubuskie, Wojewodztwo
Explosions in the Sky

Explosions in the Sky er et amerikansk instrumentel post-rock band fra Texas. De har indtil videre udgivet fem albums, et enkelt soundtrack, samt bidraget til en række såkaldte 'compilations'. Desuden er de på vej med et nyt album, der er sat til at udkomme i løbet af 2011.

Medlemmer 
 Mark Smith (guitar)
 Chris Hrasky (trommer)
 Munaf Rayani (guitar)
 Michael James (bas, guitar)

Diskografi

Studiealbums 
 How Strange, Innocence (2000)
 Those Who Tell the Truth Shall Die, Those Who Tell the Truth Shall Live Forever (2001)
 The Earth Is Not A Cold Dead Place (2003)
 The Rescue (2005)
 All of A Sudden I MIss Everyone (2007)
 Take Care, Take Care, Take Care (2011)

Soundtracks 
 Friday Night Lights – Original Soundtrack (2004)

Eksterne henvisninger 

 Officiel hjemmeside 
 Explosions in the Sky på Myspace

Fodnoter 

Musikgrupper fra USA
Etableret i 1999
Pave Anastasius 2.

Pave Anastasius 2. var pave fra 24. november 496 til 19. november 498.

Anastasius 2. var pave i en tid, hvor der var et stort skisma mellem den vestlige og østlige katolske kirke, efter at hans forgænger, Gelasius 1., havde ekskommunikeret patriarken Acacius af Konstantinopel for monofysitisme. Paven tenderede mod forsoning og havde indledt forbindelse med en af Acacius' støtter, ærkebiskop Andreas af Thessalonien, hvilket bragte ham i et stærkt modsætningsforhold til kirkelige kredse i Rom, der anså det som et forræderi. Forklaringen er muligvis, at romerne ikke vidste, at ærkebiskoppen havde taget afstand fra Acacius og gik ind for katolsk enhed. 

Paven døde pludseligt, mens striden var på sit højeste, hvilket af hans modstandere blev anset for en guddommelig indgriben, og han kritiseredes af udgiveren af Liber Pontificalis. Også hans efterfølgere delte dette syn på ham, så hans eftermæle forblev dårligt. Denne tradition medførte senere, at Dante placerede Anastasius 2. i Helvede. Moderne historikere, som f.eks. Richard P. McBrien har dog ændret opfattelse af denne pave og anser det traditionelle syn på ham for at være uretfærdigt. 

I hvert fald er Anastasius 2. den anden pave siden Peter, som ikke er blevet helgenkåret (den første var Liberius 1.)

Kilder 

Paver fra Italien
Madrid Open

Madrid Open er en tennisturnering, der for tiden sponsoreres af forsikringsselskabet Mutua, hvorfor turneringen også er kendt under navnet Mutua Madrid Open. Turneringen er spillet årligt siden 2002 i Madrid, Spanien, og indgår i ATP World Tour og WTA Tour. Turneringen foregår i starten af maj og har status på niveauet umiddelbart under Grand Slam. Oprindeligt blev Madrid Open spillet indendørs på hardcourt, men siden 2009 har det været en udendørs grusturnering, der i 2012 forsøgte sig med blåt grus, men efter klager fra flere topspillere gik man, året efter, tilbage til det klassiske røde grus.

Siden 2009 har turneringen også været en del af kvindernes WTA Tour, som en Premier Mandatory-turnering, og siden 2021 i kategorien WTA 1000.

Madrid Open blev indtil 2021 ejet af Super Slam Ltd, et firma under den tidligere topspiller Ion Tiriacs kontrol, men i slutningen af 2021 blev turneringen solgt til IMG, og handlen gik endeligt igennem i slutningen af marts 2022. Efter at turneringens arrangører havde offentliggjort de spillere, der modtog wildcards til hovedturneringerne i single, rettede flere spanske spillere kritik af turneringens nye ejer for at kun ét af de ni wildcards gik til en spansk spiller. IMG havde primært valgt at tilgodese spillere, der var i stald hos netop IMG, hvilket var et brud på den tidligere ejers praksis, hvor primært spanske spillere var blevet tilgodeset.

Vindere og finalister

Herresingle

Damesingle

Herredouble

Damedouble

Kilder

Eksterne henvisninger 

 Madrid Open  
 ATP World Tour - Madrid Open 
 WTA - Madrid Open 

 
Etableret i 2002
Internazionali d'Italia

Internazionali d'Italia (dansk: De åbne italienske tennismesterskaber) er en tennisturnering for mænd og kvinder, der spilles udendørs på grus i Foro Italico i Rom, Italien, og som er afviklet en gang om året siden 1930, bortset fra en periode omkring anden verdenskrig (1936-49).

Turneringen er både en del af ATP Tour i kategorien ATP Tour Masters 1000 og WTA Tour, hvor den er kategoriseret som en WTA 1000-turnering, og den er derfor en af tennissæsonens mest prestigefyldte grusturneringer, kun overgået af French Open. Mændenes og kvindernes turneringer er tidligere blevet spillet i forskellige uger, men siden 2011 er mesterskabet afviklet som ét samlet stævne i den anden uge i maj.

På grund af et sponsorat fra banken Banca Nazionale del Lavoro (BNL) er turneringen siden 2002 afviklet under navnet Internazionali BNL d'Italia.

Historie 

De italienske tennismesterskaber blev afholdt for første gang i 1930 i Tennis Club Milano i Milano. Initiativet kom fra grev Alberto Bonacossa, og de første singletitler blev vundet af Bill Tilden og Lilí de Álvarez. Mesterskaberne blev spillet i Milano til og med 1934, hvorefter de i 1935 flyttede til Foro Italico i Rom. I perioden 1936-49 blev der ikke afviklet nogen mesterskaber, men i 1950 blev traditionen genoptaget med Foro Italico som fast spillested, bortset fra i 1961, hvor turneringen blev afviklet i Sporting Club i Torino.

Mesterskabet blev åbent for professionelle spillere i 1969. I perioden 1970-89 var turneringen en del af Grand prix-serien i tennis, hvor den tilhørte seriens højeste kategori, Grand Prix Super Series. I 1990 fulgte den med over på ATP Tour, hvor den var en ATP Championship Series Single Week-turnering. I 1979 blev kvindernes turnering afholdt to uger før mændenes, og fra 1980 blev kvindernes og mændenes turnering helt adskilt, idet kvindernes rækker blev spillet i Perugia i perioden 1980-84 og i Taranto i 1985. I 1986 var der intet åbent italiensk mesterskab i tennis for kvinder, men året efter, i 1987, blev det genoptaget og flyttet tilbage til Rom.

Spillested 

Siden 1935 er turneringen blevet spillet i Foro Italico i Rom, hvor den største bane, Campo Centrale, har en tilskuerkapacitet på 10.500. De to øvrige opvisningbaner, Grand Stand Arena og Stadio Nicola Pietrangeli, har plads til henholdvis 5.000 og 3.720 tilskuere. Anlæggets øvrige baner har en samlet kapacitet på 6.000 tilskuere.

Vindere og finalister

Herresingle

Damesingle

Herredouble

Damedouble

Mixed double

Eksterne henvisninger 
 Internazionali BNL d'Italia
 ATP World Tour - Internazionali BNL d’Italia
 WTA - Internazionali BNL d'Italia

Noter 

 
Etableret i 1930
Jens Lund

Jens Lund er navnet på flere personer:

 Jens Lund (skolemand) (1844-1922) – dansk højskoleforstander
 Jens Lund (maler) (1871-1924) – dansk maler, tegner og grafiker (Jens Martin Victor Lund)
 Jens Lund (billedhugger) (1873-1946) – dansk billedhugger
Se også:
 J.C. Lund (1871-1931) – dansk officer (Jens Christian Lund?)
 Jens Christian Lund (født 1945) – dansk officer og politiker, medlem af Folketinget
 Jens Martin Lund (1739-1784) – dansk maler
 Jens Peter Lund (1821-1871) – dansk litograf og kobberstikker
 Jens Petersen Lund (1725-1793) – dansk maler
G.H. Overbeck

Georg Hermann Overbeck (4. juli 1743 Løgumkloster – 20. august 1796 Flensborg) var lærer, musikdirektør og arbejdede ivrigt for at bevare det danske sprog i Hertugdømmet Slesvig/Sønderjylland.

Historie 

G.H. Overbeck gennemgik først en tysk latinskole, studerede derefter ved Københavns Universitet og ansattedes 1769 som kantor i Tønning. I 1775 fik han samme stilling i Flensborg , denne gang på byens lærde skole. Her var han også musikdirektør. G.H. Overbeck var et varmtfølende, retsindig menneske med musikalske og poetiske interesser, og han var dansk sprogelsker. Han var den første slesviger, der med stor iver arbejdede for at styrke det danske modersmål, der var blevet mere og mere fortrængt af tysk indflydelse og en karakteristisk bebuder af den sprogkamp, der stod for døren. Han arbejde hårdt for at få dansk anerkendt som fast læsefag ved skolen og skolens rektor var på hans side. Magistraten i Flensborg var dog mod dette, men tillod undervisning i dansk om onsdagen og lørdagen, hvis skolens daglige undervisning ikke blev forstyrret. Konsistoriet på Gottorp Slot tillod også dette.Denne danskundervisning lykkedes det ham 1786 at få gennemført ved borgmester J. Thor-Stratens hjælp. Han blev svagelig i 1795 og blev afskediget af samme grund og døde i Flensborg 20. august 1796. En avis i Flensborg skrev ved hans død; Den ædle var en ærlig, beskeden mand, fuld af hjertens renhed, menneskelighed og godhed.

Hans navn er indhugget på Skamlingsbankestøtten på Skamlingsbanken, sammen med 17 andres navne, der alle har gjort en indsats for den danske sag i Sønderjylland.

Kilder og referencer 

Sønderjyllands historie
Personer fra Sønderjylland (i Danmark)
Danskere i 1700-tallet
Thomas Kraft

Thomas Kraft (født 22. juli 1988 i Kirchen, Vesttyskland) er en tysk fodboldspiller, der spiller som målmand hos Bundesliga-klubben Hertha BSC. Han vandt i 2010 det tyske mesterskab såvel som DFB-Pokalen med Bayern München. Fra forårssæsonen 2011 blev han af træner Louis van Gaal udnævnt til holdets nye førstemålmand.

I sommeren 2011 skiftede Thomas Kraft til Herta BSC på en fri transfer efter at have tabt sin post som førstemålmand hos Bayern til Hans Jörg Butt, da træner Louis van Gaal blev fyret med en håndfuld kampe tilbage i 2010-2011 sæsonen. Og da rygterne på det tidspunkt også svirrede om at daværende Schalke 04-målmand, Manuel Neuer, var på vej til klubben, var det en naturlig reaktion fra Kraft at søge væk, nu da spilletid på førsteholdet virkede næsten umuligt.

Landshold 
Kraft har (pr. januar 2011) endnu ikke optrådt for Tysklands A-landshold, men spillede som ungdomsspiller en kamp for både landets U-16 og U-17 hold.

Titler 
Bundesligaen
 2010 med Bayern München

DFB-Pokal
 2010 med Bayern München

Referencer

Eksterne henvisninger 
 FC Bayern spillerprofil
 Footballdatabase.eu spillerinfo

Fodboldspillere fra Tyskland
Fodboldspillere fra FC Bayern München
Województwo opolskie

Województwo opolskie (, , ) er en administrativ del af det sydvestlige Polen, et af de 16 voivodskaber, der blev skabt efter den administrative reform i 1999. Voivodskabet Opole ligger i det historiske landskab Górny Śląsk (, ), en del av Śląsk ().

Voivodskabet Opole grænser op til voivodskabet nedre Schlesien mod nordvest, voivodskabet Storpolen og voivodskabet Łódźsk mod nordøst, voivodskabet Schlesien mod sydvest og Tjekkiet mod sydvest.

Voivodskabet har et areal på 9,412.5 km2 og 1,044,346(2006) indbyggere, befolkningstætheden er på 111 personer pr km2, byen Opole () er hovedstad.

Kilder

Eksterne henvisninger 

 Opolski Urząd Wojewódzki Officiel hjemmeside
 Opolskie – fotogalleri
 Lokalregeringens hjemmeside

Opolskie, Wojewodztwo
Naturkraft

Naturkraft er en oplevelsespark, der beskæftiger sig med den vestjyske natur og naturens sammenhænge. Naturkraft formidler oplevelser med natur, klima og bæredygtighed, som fællesnævner. Det åbnede den 12. juni 2020 umiddelbart nordvest for Ringkøbing. Det har et areal på 45 hektar med en oplevelsespark på 5 hektar. 

Parken er delt i 8 sektioner svarende til forskellige Vestjyske naturtyper m.v.. Der er også nogle forskellige ting man kan prøve (trækfærge, vindtunnel, kabelbane m.v.) og nogle forskellige aktiviteter (kaldet "ekspeditioner") man kan deltage i. De 8 sektioner er:
 Egekrat
 Skovhave
 Marskland
 Fyrreskov
 Klit - bl.a. med en lille bølgemaskine der demonstrerer betydning af revlehuller og hvorfor de er farlige
 Våd og tør eng
 Lynghede
 Karbonskov (ikke en nuværende dansk naturtype, men træer og andre planter som fandtes i Danmark i Pliocæn og Eocæn hvor brunkullene blev dannet)

Parken havde oprindeligt et mål om at nå et niveau på omkring 280.000 gæster årligt, men i 2023 havde man blot 45.000, hvilket dog ifølge direktøren var forventeligt.

Ledelse 
Peter Sand var direktør under parkens opførelse og åbning, men stoppede i foråret 2022.

I 2022 overgik ledelsen af Naturkraft til Ringkøbing-Skjern Museum, og Mette Bjerrum Jensen er daglig leder.

Referencer

Eksterne henvisninger 
 NaturKraft
 Ekstrabladet: Sådan bliver ny dansk temapark
 TVmidvest: Første spadestik oplevelsescenter til 250 millioner kroner
 AP Møller fonden: Naturkraft
 Ringkøbing-Skjern Kommune: Nu kommer oplevelsescentret Naturkraft

Forlystelsesparker i Danmark
Bygninger, konstruktioner og anlæg i Ringkøbing-Skjern Kommune
Secret Heart Beat

Secret Heart Beat () er en burmesisk film udgivet 6. december 2002.

Medvirkende 
 Aung Lwin as U Khant
 Dwe as Nyi Khit
 Yarza Ne Win as Thwe Thit
 Htet Htet Moe Oo as Lone May Khin

Film fra 2002
Dramafilm fra Burma
Województwo wielkopolskie

Województwo wielkopolskie () er en administrativ del i det centrale Polen, et af de 16 voivodskaber der blev skabt efter den administrative reform i 1999. Voivodskabets hovedstad er Poznań. Voivodskabet storpolen har et areal på 29.826 km2 og 3.498.733 indbyggere(31.12.2019), befolkningstætheden er på 117.3 personer pr km2. Voivodskabet er opkaldt efter den historiske region Wielkopolska, det moderne Storpolen omfatter regionen undtagen nogle sydlige områder.

Voivodskabet Storpolen grænser op til voivodskabet Vestpommern mod nordvest, voivodskabet Pommern mod nord, voivodskabet Kujavien-Pommern mod nordøst, voivodskabet Łódźsk mod sydøst, voivodskabet Opole mod syd, voivodskabet nedre Schlesien mod sydvest og voivodskabet Lubusz mod vest.

Frugtbar landbrugsjord dækker omkring 60% af voivodskabets areal, mens 25.8% er skov, 20% af det samlede areal er vådområder. Wielkopolskie har den højeste arbejdsløshed i Polen.

Administrativ inddeling 
Det Storpolske voivodskab er inddelt i 35 distrikter (powiat): 4 bydistrikter og 31 landdistrikter. Disse er underopdelt i 226 gmina.

Byer i voivodskabet Storpolen 

I voivodskabet er der 109 byer, listet herunder efter indbyggertal pr. 31. december 2006:
.

Personer fra Województwo wielkopolskie 

 Wisława Szymborska († 2012), digter

Kilder

Eksterne henvisninger 

 Marshal Office of the Wielkopolska Region  Det storpolske voivodskabs officielle hjemmside, .
 Agentur for udvikling Information om storpolen, .

wielkopolskie, Wojewodztwo